NaiveNeuron/SloPal huggingface dataset:
Zajac, Pavol, poslanec NR SR (2014-11-08):
Vážený pán minister, vy ste povedali hneď na úvod, že stavebné investície na stavbe PPP projektu pri Nitre boli niečo cez 800 mil. eur. Pán minister, podľa tohto, čo ste povedali, kilometer by vyšiel na 17 mil. eur. Pre kolegov zo strany SMER stavebné náklady, európske ceny sú zhruba na polovičnej úrovni toho, čo povedal pán minister, zhruba na 10 mil. eur, nie 17 mil. To znamená, keby sme to stavali cez eurofondy, tento úsek by stál 460 miliónov a my by sme z toho platili zhruba 15 %, čo aj s nejakými poplatkami by vyšlo na 100 mil. Ešte raz vám to zopakujem. Táto cesta by slovenských občanov vyšla na 100 mil. eur. To je menej, ako je jedna splátka, ktorá je, mimochodom, 125 mil. A je to krát 30 rokov. Vyšlo by nás to na menej, ako je jedna splátka 125 mil. krát 30 rokov, teda spolu 3,75 mld. Ešte, pán minister, chcete obhajovať, ako ste podľa vás stavebné náklady 800 miliónov natiahli na 3,7 mld.? Ja hovorím, 400 mil. ste natiahli na 3,7 mld.? Aj to je len preto, že minulého roku sa vám podarilo zmeniť cenu peňazí? Pôvodne to bolo 130 mil. krát 30 rokov, spolu teda 3,9 mld. Pravda napísala, že to bol predražený projekt o 2,5 mld. Ja tvrdím, že dokonca to znamenalo 3,5 mld., ale môžeme sa baviť o cene peňazí, od 3,5 mld. do 2,5 mld. predražený projekt, menej ako jedna splátka nás to mohlo stáť, pán minister. Všetky ďalšie úseky od Žiliny po Prešov, po Košice ste chceli stavať cez PPP projekty.
B. Bugár, podpredseda NR SR: (2004-02-03):
J. Hurban, poslanec: Bude to k rozprave. Ja by som sa rád znovu dotkol tých duty-free predajní. Myslím si, že ministerstvo financií nemá celkom dobre preskúmanú túto problematiku. Podľa doterajšej právnej úpravy je možný predaj tovarov oslobodených od dane z tabaku, liehu, vína a piva na letiskách, medzinárodných prístavoch, nákladnom, osobnom aj diplomatom, teda osobám požívajúcim výsady imunity podľa medzinárodných zmlúv. Nová právna úprava tento predaj tovarov oslobodených od daní komplikuje, v prístavoch ho vylučuje, u diplomatov pripúšťa len komplikovaný proces refundácie daní, teda nie oslobodenie. Chcem zdôrazniť, že v krajinách Európskej únie existujú všetky tri spôsoby, alebo všetky tri prípady, tak ako som ich vymenoval. U nás na Slovensku tento návrh ministerstva financií hovorí len o jednom. Pokiaľ ide o diplomatov na Slovensku. Na Slovensku dnes existujú dve diplomatické predajne, ktoré fungujú ako colné sklady, a ich činnosť je určite v súlade so zámermi ministerstva zahraničných vecí, pretože je to servis pre diplomatický zbor. Rovnako na Slovensku fungujú i dve predajne v bratislavskom osobnom, nákladnom prístave. A pokiaľ ide o hraničné cestné priechody, toto som ja ani nezdôrazňoval nejako v tých svojich pozmeňujúcich návrhoch, ale chcem vás ubezpečiť, že ak by existoval striktný zákaz takéhoto niečoho, tak potom v Grécku napríklad nemohla by existovať celá sieť týchto obchodov. A takáto sieť týchto obchodov existuje napríklad na grécko-bulharskej hranici. Toľko som len chcel povedať k tomu. Ďakujem pekne.
Bugár, Béla, podpredseda NR SR (2016-09-09):
Na vystúpenie pána poslanca s faktickými poznámkami siedmi, šiesti. Končím možnosť sa prihlásiť s faktickými. Posledný je pán poslanec Viskupič. Pán poslanec Paška, nech sa páči.
P. Paška, predseda NR SR: (2006-10-20):
(Hlasovanie.) 131 prítomných, nikto nebol za, 125 proti, 6 sa zdržalo. Konštatujem, že sme uvedené body spoločnej správy neschválili. Pokračujeme v hlasovaní, pani spravodajkyňa.
Blaha, Ľuboš, poslanec NR SR (2014-01-29):
Pán kolega Hlina, vy tu rozvíjate akúsi takú nitriansku konšpiráciu, akože všetko sa to chcelo ututlať a policajti nechceli nič vyšetrovať a potom došlo SME a sa to hneď vyšetrilo. Čiže tri mesiace sa nič nedialo, žiadne dôkazy neboli, úplne nič a potom za 24 hodín sa všetky dôkazy našli. Ako tomu naozaj veríte, hej?! To je ako, to keby ste poslali do nejakých konšpiračných plátkov, ja neviem do Zem a vek, tak by vám to nezožrali, lebo to je tak postavené na vode, to nemá ani základnú logiku. Za 24 hodín neviete vzniesť obvinenie, čiže, pán kolega Lipšic, opäť intelektuálne ste nám to predviedli. Za 24 hodín to neviete vzniesť, potrebujete mať dôkazy a tie dôkazy sa očividne zbierali. Čiže nikto to neututlával a nejak vám ten príbeh konšpiračný nesedí. Ja inak mimoriadne nemám rád konšpiračné teórie a čudujem sa vám, že takéto niečo dávate do obehu. Druhá vec. Ja vám neberiem, že vy ste antifašista, pán kolega Hlina, ja som vás stretol aj na marcovej blokáde fašistov, boli sme tam spolu a bol tam aj primátor Ftáčnik aj ďalší predstavitelia židovskej obce a tak ďalej, v poriadku. Viete, kde je ten rozdiel? Rozdiel je, že jedna skupina, drvivá väčšina, vyjadrovala svoje morálne posolstvo a v kľude, civilizovane demonštrovali. Pán primátor Ftáčnik, bol som tam ja, boli tam viacerí kolegovia, či už zľava, či už sprava. A potom tam bol jeden človek, ktorý to celé iba zneužil na politický marketing, to ste boli vy a to robí dneska celá opozícia. To je ten rozdiel. Celú problematiku antifašizmu, kde sme na jednej lodi, vy sa snažíte len spolitikárčiť a v tomto sa my nikdy nezhodneme. Lebo ja som ochotný sa s vami spojiť proti fašistom s pravicou, s akoukoľvek, okrem tej extrémnej, naprieč ľavicovým spektrom s kýmkoľvek. Fašizmus je náš spoločný nepriateľ. To naozaj nie je problém. Ale vy túto dohodu kvázi alebo tento národný front, ktorý by sme mohli vytvoriť, porušujete takýmito schôdzami. Toto sa mi nepáči. A vy sem vnášate tú nenávisť, pán kolega Hlina. Vy mi nehovorte o nenávisti. Vy ste napadli, inzultovali kolegu, to je nenávisť. (Reakcie z pléna.)
Hrušovský, Pavol, podpredseda NR SR (2011-02-09):
Ďakujem za odpustenie a neuloženie pokuty, pani kolegyňa. Panie poslankyne, dávam hlasovať o procedurálnom návrhu odložiť hlasovanie o jednotlivých prerokovaných bodoch na zajtra na 11.30 hodinu. Hlasujeme. (Hlasovanie.) 146 prítomných, 77 za návrh, 68 proti, 1 nehlasoval. Návrh sme schválili. Tým sme vyhoveli aj pánovi poslancovi Matovičovi, aby mohli zohnať pána predsedu Slovenskej národnej strany Slotu, aby sa mohol dostaviť na hlasovanie. Páni poslanci, budeme pokračovať v prerušenom rokovaní o vládnom návrhu zákona, ktorým sa mení a dopĺňa zákon o zbraniach a strelive, ktorý prerokovávame ako tlač 116 rozpravou. Dávam slovo teraz pánovi spoločnému spravodajcovi Padovi a chcem informovať, že písomne sa prihlásili do rozpravy k predloženému vládnemu návrhu zákona piati páni poslanci: Fronc, Štefanov, Chaban, Kvasnička a pán poslanec Šuca. Vyhlasujem 5-minútovú prestávku. (Prestávka.) (Po prestávke.) Panie poslankyne, páni poslanci, uplynul čas prestávky. Poprosím vás, aby ste zaujali svoje miesta v rokovacej sále, budeme pokračovať v prerušenom rokovaní rozpravou, do ktorej sa ako prvý prihlásil pán spoločný spravodajca. Páni poslanci, poslankyne, ešte predtým ako pán poslanec Pado vystúpite, s procedurálnymi návrhmi pán poslanec Kollár.
M. Číž, podpredseda NR SR: (2010-05-25):
Teraz otváram rozpravu. Do rozpravy sa písomne za poslanecké kluby prihlásili Pál Csáky za poslanecký klub SMK, za SDKÚ pán poslanec Mikuláš Dzurinda, za poslanecký klub SMER-u Miroslav Číž, za poslanecký klub SNS pani podpredsedníčka Belousovová, za poslanecký klub Ľudová strana – HZDS pán Vladimír Mečiar a za poslanecký klub KDH pán poslanec Brocka. Do rozpravy písomne sa potom prihlásili poslanci: Slota, Urbáni, pani poslankyňa Kramplová a pán poslanec Rafaj. Skôr ako udelím slovo prvému rečníkovi, požiadala ma o slovo podpredsedníčka Národnej rady v zmysle príslušného paragrafu rokovacieho poriadku. Pani Anna Belousovová má slovo.
L. Žitňanská, poslankyňa: (2008-12-04):
Ďakujem.
P. Paška, predseda NR SR: (2007-10-16):
Pani predsedníčka klubu Kresťanskodemokratického hnutia, pani Sabolová, nech sa páči.
Suja, Miroslav, poslanec NR SR (2021-06-30):
Ďakujem za slovo, pán podpredseda. Veľmi dobrý prejav od Miňa Mazureka, ale hádam si to nemyslel vážme, že chceš, aby sa mu jeho vlastní poslanci, Igorovi Matovičovi, aby sa mu postavili, aby neboli ako Pročko. Vieš, Milan, problém je v tom, že oni sú na úrovni Pročka, čo je veľký problém, len tak nevystupujú, len sú presne na jeho úrovni. A vieš si predstaviť to zdesenie bývalých voličov OĽANO, keď zistili, že niektorí poslanci z OĽANO sú ešte horší ako Pročko? Tak to, keď som videl v očiach, keď mi hovorili, tak som sa smial a schuti som sa zasmial, čo ste si zvolili, to máte. No, škodoradosť vtedy zvíťazila, ale zistiť, že niekto v klube OĽANO je horší ako Pročko, to je paráda, keď to zistia ich vlastní voliči. Ale, bohužiaľ, je to tak. Tiež ty si vykrikoval alebo si vyčítal niečo poslankyniam z OĽANO, ale, samozrejme, im je to takisto jedno, takisto ako sestre Kaveckej je jedno, že sestry trpia a ich štátny tajomník z OĽANO má 600-tisíc mesačne. Takto háji napríklad taká sestra Kavecká záujmy zdravotných sestier, že úplne neskritizuje 
600-tisíc mesačne štátneho tajomníka, čo by tie sestry privítali, keby sa tých 600-tisíc rozdelilo na ich platy alebo na vybavenie mesačne v nemocniciach. Ale čo si, to je presne to, čo si povedal, alebo čo hovorím ja, oni sú na úrovni Pročka a niektorí ešte nižšie. A potom sa nečudujme, že nemajú problém zahlasovať a byť tie automaty, aké sú. Vážení kolegovia, ja sa pýtam, Matovičove topánky sú problém? Ako si spomenul. Ale Matovič ráta zisky s trnavskou firmičkou, nemá čas si kupovať topánočky. On nemá čas si kupovať topánočky, on potrebuje teraz rátať milióny, koľko z tej miliardy mu ostalo, a topánočky, na to čas príde potom, len neviem, v akom blázinci mu búdu treba, tam sú také biele galoše podľa mňa.
Petrák, Ľubomír, poslanec NR SR (2013-05-22):
Ďakujem pekne za slovo. Pán kolega Beblavý, u vás som zvyknutý, že sa vo svojich vystúpeniach snažíte o vecné pomenovanie problémov a snažíte sa uvádzať fakty, ktoré sú realitou. Je preto pre mňa prekvapujúce, že dneska ste skĺzli trošku do polohy populistickej. A ja musím povedať, že to z hľadiska PR predstavenia, to vystúpenie bolo postavené dobre a pravdepodobne zaujme médiá a zaujme verejnosť. Len napriek tomu si dovolím upozorniť na nepresnosti, ktoré ste povedali, predovšetkým na jednu. Hovoríte, že tá správa je vágna. Opatrenie, úloha VŠ 1.1 zabezpečiť postupné a udržateľné financovanie finančných prostriedkov na činnosť vysokých škôl v kombinácii opatrení na podporu získavania vlastných zdrojov a tak ďalej. Áno, toto opatrenie je naformulované veľmi všeobecne, ale sám ste vo svojom vystúpení povedali, že o päť riadkov ďalej sa hovorí: „Pri cieli dostať sa na úroveň verejných výdavkov v krajinách OECD na vysoké školstvo do roku 2020 je potrebné zvyšovať objem výdavkov do vysokého školstva tak, aby sme spolu s výdavkami na regionálne školstvo dosiahli 6 % HDP.“ Ako, je tam jasne pomenovaný cieľ 6 % HDP? Môžeme sa teraz začať sporiť o tom, či to máme urobiť hneď, alebo to nemáme urobiť hneď. Vás nepodozrievam z toho, že ste neinformovaný. A boli ste v tejto poslaneckej snemovni, keď sa schvaľoval ústavný zákon o dlhovej brzde. Sám dobre viete, ak sa dostaneme na úroveň dlhu 56 % HDP, tak nastupuje automaticky zákon, ktorý hovorí, že prijímame vyrovnaný rozpočet. A my dneska môžeme dať do školstva čokoľvek, kto bude požadovať, ale o rok môžeme trojnásobok z toho školstva zobrať a budeme všetci plakať krvavé slzy. A toto je nekorektné hodnotenie z vášho, z vašej strany.
Grendel, Gábor, podpredseda NR SR (2022-02-03):
Ďakujeme za informáciu. Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 222/2004 o dani z pridanej hodnoty v znení neskorších predpisov . Návrh zákona je pod tlačou 854, návrh na jeho pridelenie na prerokovanie výborom je v rozhodnutí č. 886. Dávam slovo poslancovi pánovi Petrovi Pellegrinimu, aby návrh zákona uviedol. (Reakcia poslanca Rašiho.) Takže opravujem, návrh zákona uvedie pán poslanec Richard Raši.
B. Bugár, podpredseda NR SR: (2003-09-18):
P. Rusko, podpredseda NR SR: Ďakujem pekne. Ďalší do rozpravy sa prihlásil pán poslanec... Aha, s faktickou – pán poslanec Ondriaš, nech sa páči. K. Ondriaš, poslanec: No, ja by som chcel povedať, že chceme vystupovať ešte k ďalším otázkam v tejto spoločnosti, a myslím si, že vaša odpoveď bude vždy, že je to absolútne scestné, lebo inú odpoveď nemáte. Ďakujem. P. Rusko, podpredseda NR SR: Ďakujem pekne. Pán poslanec Hanzel – procedurálny návrh, nech sa páči. B. Hanzel, poslanec: Ja sa hlásim do rozpravy, len sa mi zdalo, že ste ukončovali. P. Rusko, podpredseda NR SR: No ale máte tam péčko. Ja som už ukončoval rozpravu. B. Hanzel, poslanec: Ale ja som sa hlásil niekoľkokrát a stále mi naskakovalo péčko. P. Rusko, podpredseda NR SR: No tak vidíte, takže dávam vám možnosť prihlásiť sa do rozpravy a zároveň opäť ukončujem možnosť hlásiť sa do rozpravy ústne. Konštatujem, že sa prihlásil pán poslanec Mikloško a pán poslanec Hanzel, v tomto poradí majú slovo. Nech sa páči, pán poslanec.
Šipoš, Michal, poslanec NR SR (2024-02-08):
Presne ako povedal poslanec Krúpa, ak sa schváli tento zákon, bude to čierny deň pre Slovensko. Čierne deň pre slušných, čestných ľudí, ktorí chcú žiť svoj obyčajný život. A bude to slávnostný deň pre násilníkov, zlodejov, korupčníkov. Už teraz Výboh ďakuje, už teraz Brhel ďakuje, Kvietik, Bödör a, samozrejme, aj pán poslanec Gašpar sa veľmi teší a veľmi ma mrzí, že nemá ani toľko odvahy, aby povedal, že je v konflikte záujmov, v brutálnom konflikte záujmov. Ale v poriadku. Nech sa páči, nech idú pomáhať násilníkom, nech sa potom pozerajú do očí tým znásilneným ženám. A ja sa ešte chcem zastaviť ešte pri jednom poslancovi, ktorý bol priamo načapaný v priamom zábere, keď osobne fyzicky napadol v aute v osobnom Igora Matoviča, keď ho načapali novinári a pýtali sa, že či to už nebolo dosť, tie päste, tak s roztrhanou košeľou povedal, že nič nebolo, žiadne päste neboli. A teraz tu ide v priamom prenose obhajovať násilníkov, ľudí, ktorí idú znásilňovať ženy a ide sa tváriť, že on vie, ako tie ženy znásilnené sa budú chovať. On vie, ako budú znásilnené ženy reagovať, keď budú znásilnené! Smerácky ne vlk, ale smerácky šakal spolu s malým Kaliňákom. Hrdinovia, hrdinovia, ktorí by mali ísť robiť to, čo povedal pán Hlina. Ale oni sú najväčší odborníci, oni teraz za odmenu sa stali poslancami a oni presne vedia, jak sa tie ženy budú cítiť. Chlapci, poďte do toho, poďte to obhajovať! Chcem počuť ďalšie vaše argumenty! Super! (Potlesk.)
Žiga, Peter, podpredseda NR SR (2024-06-19):
Ďakujem pekne, teraz vyhlasujem rozpravu za skončenú. Chcem sa opýtať, či má záujem spravodajca. Dobre, teraz dávam hlasovať o návrhu skupiny poslancov na opakovanie druhého čítania s tým, že opakované druhé čítanie sa uskutoční v gestorskom výbore a na schôdzi Národnej rady. Prezentujme sa a hlasujme. (Hlasovanie.) 137 prítomných, 77 za, 60 sa zdržalo. Konštatujem, že sme návrh skupiny poslancov schválili . Prerušujem rokovanie o tomto bode programu. V tejto súvislosti podávam návrh, aby sa opakované druhé čítanie na schôdzi Národnej rady uskutočnilo dnes po sedemnástej hodine po vyhlásení výsledkov hlasovania o dvoch návrhoch na voľbu. Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Keďže sme vyčerpali všetky body hlasovania, vyhlasujem päťminútovú prestávku a budeme pokračovať v rozprave. (Prestávka.)
M. Hort, podpredseda NR SR: (2008-02-08):
A slovo dávam pani poslankyni Lucii Žitňanskej. Nech sa páči, pani kolegyňa, je tu priestor pre vaše vystúpenie v rozprave.
Muňko, Dušan, poslanec NR SR (2015-05-28):
Pán poslanec Dzurinda, budem slušný a zameriam sa len na Gabčíkovo. K Slovenským elektrárňam vystúpim osobitne, pretože skutočne asi nepoznáte, alebo vás, teraz to, čo ste tu vystúpili, asi nepoznáte celkovo pravdu a skutočnosť. V medzinárodnom tendri nebola. Pán Mikloš, minister váš, odmietol, aby jeho advokátska kancelária, ktorú poveril, JUDr. Havláta, odmietla, aby vôbec išlo do prenájmu Gabčíkovo. To isté spravil váš minister Kukan. Ministerstvo zahraničných vecí dalo takisto stanovisko z hľadiska nevysporiadaných vzťahov s Maďarskou republikou. Ale nebudem sa vracať k veci. Vrátim sa len k podstatným veciam. Povedali ste o dividendách. Váš minister Mikloš podpísal listom, o ktorých neviete, že dividendy sa nebudú vyplácať nikdy. Nie, keď sa dostavia, dostavajú Mochovce, ale do dnešného dňa Enel získal na dividendách 2 400 mil. a nehovoriac ešte o ďalších podvodoch, ktoré tam spravil. Aj tie budem, pomenujem presne čísla, ktoré sú. Ten list je k mání, môže vám ho ukázať. Čiže dividendy sa nebudú vyplácať. Keď ten Enel predá tých 66 %, nemusí vyplácať ich nikdy. A nechcem sa vracať k ďalším veciam, že sme museli zaplatiť za Gabčíkovo v roku 2007 200 mil. dolárov Boston Credit, kde bola splátkový kalendár. My sme za jedno euro dali a bral z energií 65 %. Takže nehovorme o tom, že 65 %, 35 % bolo správne. Ale hovorím, vrátim sa podrobne ku každej jednej záležitosti, pokiaľ sa týkajú či Gabčíkova, alebo Slovenských elektrární. A ešte jedna vec, minister Jahnátek nemal na ministerstve... (Prerušenie vystúpenia časomerom.)
Kollár, Boris, predseda NR SR (2023-03-14):
Prosím, prezentujme sa a hlasujeme. (Ruch v sále.) (Hlasovanie.) Prítomných 141 poslancov, za 39, proti 7, zdržalo sa 93, 2 nehlasovali. Konštatujem, že sme neschválili návrh novely ústavy. Nakoľko sme vyčerpali všetky body hlasovania, vyhlasujem dvojminútovú prestávku a potom budeme pokračovať v rokovaní Národnej rady. (Prestávka.)
Bittó Cigániková, Jana, poslankyňa NR SR (2021-02-24):
Ďakujem pekne. Ondro, ďakujem aj za tvoju prácu, ty si si po preštudovaní toho pôvodného materiálu naozaj povedal teda u nás na klube, že čo ti tam chýba. My sme si to vzali za svoje, dali sme to ako podmienku a následne pani ministerka spravodlivosti vypracovala ten sprievodný materiál dodatočný. A ja musím povedať, že spravila naozaj dobrú robotu. Dokonca viem, že spolupracovala aj s pánom ministrom Krajniakom, že je to tam teda podrobne popísané. Čo chcem povedať, ja by som očakávala trošku lepšiu časť za ministerstvo zdravotníctva. Aj to ma mrzí, že pri takto dôležitej zdravotníckej téme tu nikto za ministerstvo zdravotníctva nie je, a chcem to povedať nahlas aj tu, lebo na výbore bol štátny tajomník Stachura, viem, že pani ministerka je teda vyzbrojená odpoveďami aj na zdravotnícke otázky, napriek tomu si myslím, že hlavne z pohľadu zdravotníctva je tento nevyhnut... tento mimoriadny stav a predĺženie núdzového stavu nevyhnutné. To, čo by som chcela hlavne povedať, čo by sme nevedeli dosiahnuť, to znamená, čo si sa pýtal, čo by sme z pohľadu zdravotníctva nevedeli dosiahnuť mäkšími cestami a čo vieme dosiahnuť, iba ak máme vlastne ten núdzový stav predĺžený, to je vlastne, to je vlastne napríklad riadenie nemocničného personálu alebo reprofilizácia lôžok nemocníc, ktoré vlastne môžme robiť len z pohľadu hospodárskej mobilizácie, len subjektov hospodárskej mobilizácie. A čo je veľmi dôležité, aj peniaze naviazané na opatrenia, presuny, prerábky kvôli COVID-u, toto všetko ide teraz mimo zdravotníckeho rozpočtu, je na to mimoriadny balík. Ak by sme tu nemali núdzový stav, tak by na to veľmi doplatilo ministerstvo zdravotníctva. Ja som teda za zdravotníctvo mala potrebu povedať týchto pár slov a poďakovať pani ministerke za veľmi kvalitný materiál. Ďakujem veľmi pekne.
P. Paška, predseda NR SR: (2008-11-04):
Pani poslankyňa, poprosím vás ešte aj o spravodajcovanie v prvom čítaní, nech sa páči.
Kuriak, Milan, poslanec NR SR (2022-11-08):
Pán predseda, keďže sme odhlasovali bod zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.
Hrušovský, Pavol, podpredseda NR SR (2011-09-14):
Hlasujeme o návrhoch zo spoločnej správy tak, ako odporúča o nich hlasovať pán spoločný spravodajca, s odporúčaním gestorského výboru tieto návrhy schváliť. (Hlasovanie.) 138 prítomných,137 za návrh, 1 sa zdržal. Návrh sme schválili. Prosím ďalší návrh.
Žitňanská, Lucia, poslankyňa NR SR (2013-05-22):
Pán predseda, navrhujem, aby sme naozaj prerušili rozpravu, ak sme teraz v treťom čítaní. Sme v treťom čítaní. Rozdali, dali ste rozdať ten pozmeňovací návrh a môžme pokračovať o piatej.
Jurinová, Erika, podpredsedníčka NR SR (2013-10-25):
Pán poslanec Susko.
Laurenčík, Milan, podpredseda NR SR (2020-05-14):
Prosím, prezentujme sa a hlasujme. (Hlasovanie.) Prítomných 96, za 89, proti 3, zdržali sa 4, nehlasovalo 0. Konštatujem, že aj tento návrh sme schválili. Procedurálny návrh, pani poslankyňa Romana Tabák, nech sa páči.
Jurzyca, Eugen, poslanec NR SR (2015-04-22):
Ďakujem pekne. Dve poznámky. Jedna k tým 49 percentám a druhá k čistému bohatstvu krajiny. Slovensko podľa Doing Business Svetovej banky z roku 2015 má nekvalitnú ochranu minoritných investorov. Sme na mieste č. 100 zo 189 krajín. Túto nekvalitu ochrany minoritných investorov si všimol aj Robert Fico, keď pred privatizáciou Telekomu sa na jej margo vyjadril tak, že v Telekome má štát 49 % akcií a nemecký Deutche Telecom tam má 51 %. Úplná kontrola, hovorí Robert Fico, ktorý vie, že v našich podmienkach 51 % je úplná kontrola a majitelia v 49 % nemusia na tom veľa zarobiť, skôr nezarobia, respektíve prerobia. A ak si teda vyberú ten druhý režim, tak to bude na úkor čistého bohatstva krajiny, tam pán minister financií v televízii v tlačovke podľa mňa nemal pravdu, keď povedal, že aj v tejto súvislosti, že aj peniaze živnostníkov sú súčasťou čistého bohatstva. V tom pravdu mal, ale tento projekt nevyzerá tak, že peniaze skončia, štátne peniaze skončia v rukách živnostníkov. Ak by mal pravdu, tak by musela byť pravda, že v našom čistom bohatstve krajiny by boli aj peniaze, ktoré sú na Bahamách a peniaze, ktoré boli stratené v zlom manažmente firiem ako Plastika Nitra alebo Váhostav. A to pravda nie je, tie peniaze sú tam stratené, preto nebudú, preto to bude na úkor čistého bohatstva krajiny.
Glváč, Martin, podpredseda NR SR (2017-03-21):
Ďakujem. S faktickými poznámkami – dvaja páni poslanci. Nech sa páči, pani poslankyňa Verešová.
Kollár, Boris, predseda NR SR (2023-02-07):
Do rozpravy je teraz prihlásený pán poslanec Dostál.
Zmajkovičová, Renáta, podpredsedníčka NR SR (2014-04-02):
Pán poslanec, prepáčte, je jedenásť hodín, budeme pokračovať hlasovaním.
Náhlik, Peter, poslanec NR SR (2015-09-23):
Ďakujem, pán predsedajúci. Vážené panie poslankyne, páni poslanci, vážený pán minister, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 9. novembra 2015 a gestorský výbor do 10. novembra 2015. Vážený pán predsedajúci, ďakujem, skončil som, otvorte, prosím, rozpravu.
Blanár, Juraj, podpredseda NR SR (2023-06-27):
Zajtra o jedenástej budeme hlasovať o tomto návrhu zákona. Ďakujem pánovi navrhovateľovi aj spravodajcovi a prerušujem rokovanie o tomto bode programu. Teraz budeme pokračovať ďalším bodom schváleného programu, ktorým je druhé čítanie o návrhu poslancov Petra Kremského, Milana Kuriaka a Petra Libu na vydanie zákona, ktorým sa mení a dopĺňa zákon Slovenskej národnej rady č. 310/1992 Z. z. o stavebnom sporení v znení neskorších predpisov. Návrh zákona je pod tlačou 1574, spoločná správa pod tlačou 1574a. Za skupinu poslancov tento návrh v pléne prednesie pán poslanec Milan Kuriak, ktorému udeľujem slovo. Nech sa páči. (Rokovanie o návrhu poslancov Národnej rady Slovenskej republiky Petra Kremského, Milana Kuriaka a Petra Libu na vydanie zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov , tlač 1574.)
Vančo, Branislav, poslanec NR SR (2023-12-13):
Pán predsedajúci, aj po tejto skúsenosti z mojej faktickej ja by som chcel navrhnúť, aby v záujme udržania dôstojnosti tohto rokovania sme mali každú hodinu aspoň päť alebo desať minút pauzu, aj pán minister ako predkladateľ, aby mohol sa trebárs dôstojne najesť v kľude alebo ísť na toaletu, a takisto aj, aj ostatní poslanci. Ale hlavne kvôli pánovi ministrovi, ktorý očividne jednoducho tiež je len človek a, a pot... a má svoje potreby, takže... (Potlesk.)
Jasaň, Viliam, poslanec NR SR (2014-10-30):
Ďakujem pekne. Ja budem veľmi krátko, lebo tú koncepciu, ktorú ste za pochodu zmenili, sa vám trošku vymkla, ale to nevadí, to už som si zvykol. A nevedel som o tom, že ja som vyvolený alebo oligarcha, keď ste tak nazvali našu stranu. A vy ste aká strana, koho ste, či čoho ste? Nepoviem ten výraz, pretože sedí tu dosť veľa ľudí z KDH, ktorých si vážim, a nepoviem to práve preto, kvôli nim, neurobím to, ale mohol by som z praxe povedať veľmi veľa z tohto miesta. A vy nemajte obavu o našu budúcnosť, skôr sa starajte o svoju, myslím aj osobnú, aj stranícku, a možno by vám trošku pomohlo vo vašom ďalšom napredovaní, keby ste na také jedno volebné obdobie sa išli niekde zamestnať a robili by ste niečo iné, než len sedeli v týchto poslaneckých laviciach. A posledná poznámka, aký je rozdiel medzi vami a nami? No jednoducho, vy idete odvolávať ministra Richtera, ktorý znižuje nezamestnanosť, ktorý hľadá formy a metódy, ako zvýšiť zamestnanosť, a ja vám len odkážem, že choďte za tými ľuďmi, ktorých ste za vášho vládnutia, bolo ich 5 600, prepustili zo Železníc Slovenskej republiky a povedali ste im, nebojte sa, my vám nájdeme miesto, vy nepôjdete na úrady práce, sú tam mnohí doteraz. Choďte sa ich spýtať, oni vám povedia, aký je rozdiel medzi nami a vami, takže poprosím vás trošku súdnosti aj vo vašich vystúpeniach. Ďakujem.
J. Mikuš, poslanec: (2003-07-10):
Predseda Národnej rady Slovenskej republiky svojím rozhodnutím č. 298 z 10. júla 2003 pridelil zákon, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov, vrátený prezidentom Slovenskej republiky na opätovné prerokovanie Národnou radou, Výboru Národnej rady Slovenskej republiky pre financie, rozpočet a menu a Ústavnoprávnemu výboru Národnej rady Slovenskej republiky. Uvedené výbory prerokovali predmetný návrh v stanovenom termíne. Gestorský výbor nedostal do začatia rokovania stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku. K predmetnému zákonu výbory prijali tieto stanoviská: Ústavnoprávny výbor Národnej rady Slovenskej republiky odporúčanie pre Národnú radu Slovenskej republiky zákon schváliť v pôvodnom znení. Výbor Národnej rady Slovenskej republiky pre financie, rozpočet a menu neschválil predložený návrh uznesenia, ktorým sa navrhovalo schváliť zákon v znení zmien predložených prezidentom Slovenskej republiky, keďže nezískal podporu potrebnej nadpolovičnej väčšiny všetkých poslancov. Gestorský výbor na základe stanovísk k predmetnému návrhu zákona, vráteného prezidentom Slovenskej republiky na opätovné prerokovanie, odporúča Národnej rade Slovenskej republiky schváliť v pôvodnom znení z 27. júna 2003. Výbor určil poslanca Jozefa Mikuša za spoločného spravodajcu výborov a zároveň ma poveril predniesť spoločnú správu výborov na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní o zmenách, ktoré vyplynú z rozpravy, a hlasovať o predmetnej správe ihneď po ukončení rozpravy k nej. Ďakujem, pán predseda, môžete otvoriť rozpravu.
Hrnčiar, Andrej, podpredseda NR SR (2016-11-29):
Hlasujeme o výboroch, prosím, prezentujme sa a hlasujme. (Hlasovanie.) Prítomných 139, za 138, proti 1. Konštatujem, že sme uvedený návrh schválili. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 332. Dávam slovo členovi výboru pre verejnú správu a regionálny rozvoj poslancovi Stanislavovi Kubánekovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 332.)
Kišš, Štefan, poslanec NR SR (2023-12-13):
Ďakujem pekne. Ešte nás tieto večerné rokovania všetkých v opozícii zblíži, aj, aj OĽANO so SaS. To už kam sme sa dostali? (Smiech v sále.) Super. No ale, samozrejme, iné som chcel. To len trošku srandy. V tejto, v tejto politike tak som si všimol také, že často, často sa stane také, že môžu politici a teda väčšinou populisti zo SMER-u a podobne, že už tak povedať hocičo, len tak a vlastne to je jedno, potom im poviete protiargument, ale, ale na tom nezáleží, oni ďalej opakujú to, to svoje. Tak premiér Fico povedal, keď predstavili teda túto ´lex konsolidácia´, že to je balíček, ktorý sa nedotkne ľudí. No tak to je, samozrejme, oxymoron nie je správne slovo, to je akože iba čistý blud, pretože každá konsolidácia sa samozrejmé, že musí dotknúť ľudí priamo-nepriamo, nejakým spôsobom, otázka je len, ako. Táto konsolidácia sa dotkne spôsobom, že teda ďalej prejedá to, čo oni nazývajú priority, teda ja som to prirovnal, že z jedného vrecka do druhého, a tie opatrenia, ktoré robia, nepomáhajú. Raz tu nepomáhajú tvorbe pracovných miest, nepomáhajú životnej úrovni. Tá lepšia konsolidácia by sa síce krátkodobo musela dotknúť ľudí nejakým spôsobom, ideálne čo sa dá, samozrejme, minimalizovať, ale v nejakej miere, tak niekde, niekde to proste musí akože sa zobrať, či už na strane príjmov alebo výdavkov, no a ideálne, samozrejme, opatreniami na zlepšujúci ekonomický rast, ten pomyselný už známy koláč, ktorý inak, na ktorý sa všetci tešíme, ale, ale stále hladujeme a nechce, nechce nám prísť, ale vláda takéto kroky nerobí. Ďakujem.
Blanár, Juraj, podpredseda NR SR (2022-03-17):
Pán poslanec Taraba, môžete reagovať na faktické poznámky.
Blanár, Juraj, podpredseda NR SR (2021-05-13):
Ďalší s faktickou poznámkou pán poslanec Miloš Svrček.
Holúbek, Rastislav, poslanec NR SR (2016-05-24):
Ďakujem, pani podpredsedníčka. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Karola Galeka, Jany Kiššovej a Miroslava Ivana na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajú z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani podpredsedníčka, otvorte, prosím, všeobecnú rozpravu.
Žiga, Peter, podpredseda NR SR (2024-01-08):
Pán poslanec Hargaš.
Sulík, Richard, predseda NR SR (2011-02-02):
Ale boli ste rozbehnutý, tak ďakujem pekne. Pýtam sa či chce... (Reakcia poslanca.) Chce. Tak nech sa páči.
Hrušovský, Pavol, podpredseda NR SR (2011-09-14):
Pán poslanec Mikolaj.
Pellegrini, Peter, predseda NR SR (2015-05-15):
Ďakujem pekne. S faktickými poznámkami na vaše vystúpenie traja páni poslanci. Končím možnosť prihlásiť sa s faktickými. Ako prvý pán poslanec Huba.
Blanár, Juraj, podpredseda NR SR (2021-09-21):
Pán predseda Kollár, môžete reagovať na faktické poznámky.
Blanár, Juraj, podpredseda NR SR (2022-09-23):
Posledná faktická poznámka pani poslankyňa Halgašová.
Čaplovič, Dušan, poslanec NR SR (2011-03-24):
Na úvod. Alexander Sergejevič Puškin povedal peknú vetu, že s hlupákmi sa nehádaj. Tak si hryziem do jazyka, aby som nereagoval na tieto invektívy pána Matoviča. (Potlesk.) Po ďalšie. My sme nespoplatnili en bloc celé externé štúdium, tu je prítomný pán exminister Fronc, vie, aké boli problémy vždy, za nelegitímne, nelegálne vyberanie poplatkov. Dali sme možnosť rektorom a vysokým školám, dekanom, aby rozhodli, pri ktorých odboroch chcú štúdium spoplatniť alebo nechcú spoplatniť. Keďže Ústavný súd rozhodol, že nie je možné takouto formou diskriminovať jedných a zvýhodňovať druhých, tak vy ste pristúpili k forme komplexného en bloc spoplatnenia. My sme jednoznačne za to, ak takto Ústavný súd rozhodol a keby sme boli vo vláde, že by sme nespoplatnili externé vzdelávanie. A napokon, čo je dôležité. Tými 10 %, ktoré ste si vymodlikali na kolenách u pána ministra školstva, nevyriešite tento problém, pretože problém sa dá riešiť len tak, že sa bude uplatňovať európska norma, šanca pre každého, pre každého vysokoškoláka mať štúdium na jednej vysokej škole grátis, zadarmo. Ďakujem vám veľmi pekne. (Potlesk.)
Paška, Pavol, predseda NR SR (2012-07-03):
Vyhlasujem rozpravu za skončenú. Chcete ešte, pán navrhovateľ? Nie. (Reakcia navrhovateľa.) Chcete k rozprave? Nech sa páči. (Reakcia navrhovateľa.) Rozpravu som uzatvoril. Teraz ako navrhovateľ môžte ešte, ak chcete niečo povedať. Nech sa páči.
Jurzyca, Eugen, poslanec NR SR (2016-06-07):
Ďakujem pekne. Pán premiér uviedol niekoľko faktov, ktorými dokumentoval špičkové výsledky práce pána ministra Kaliňáka. Narýchlo som si zopár pozrel, a teda po prvé, no ja tu v správe GRECO nevidím, že by už nikdy nemonitorovala Slovensko. Naopak, hovorí, že v druhej polovici šestnásteho roka príde, tak počkajme si do druhej polovice roka, podľa ich správy by mali prísť. A tá správa hovorí, ktorú čítam, že Slovensko nebolo schopné dostatočne reagovať na odporúčania GRECO, a to v šestnástich zo sedemnástich odporúčaní. Ďalej pán premiér hovoril o tom, že najväčším opatrením v boji proti korupcii je zavedenie elektronického trhoviska. Upozorňujem, že cez elektronické trhovisko idú len 3 % tendrov. Tiež by som chcel, tak neviem, či to môže byť najväčšie opatrenie, tiež by som chcel upozorniť na to, že naozaj klesá u nás počet obetí v doprave. Ten pokles bol výrazný, ale od toho roku 2007, ktorý spomínal pán premiér, oveľa viac klesol počet obetí v doprave napríklad v Slovinsku. Čiže ani tam nie sme špička, ale hovoriac o počte obetí na tisíc obyvateľov vychádzame veľmi, veľmi zle z hľadiska obetí Slovákov v zahraničí. Tam máme na tisíc obyvateľov dvadsaťpäť ľudí a pred nami je len Rumunsko, Bulharsko a Maďarsko a za nami je väčšina krajín.
Paška, Pavol, predseda NR SR (2014-01-31):
Ďakujem pekne, pán minister. Pani poslankyňa Grečková je určená spravodajkyňa.
Dostál, Ondrej, poslanec NR SR (2022-12-06):
K tomu, o čom som hovoril... (Prerušenie vystúpenia predsedajúcim)
Sulík, Richard, predseda NR SR (2011-03-25):
Pán poslanec Jasaň.
Číž, Miroslav, poslanec NR SR (2019-01-29):
Vážený pán predseda, no, sme svedkom neuveriteľne bezcharakterných urážok a neuveriteľnej dehonestácie tohto parlamentu, to, ak dovolíte, pán predseda,... (Reakcie z pléna. Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-03-30):
Pán poslanec Tomáš.
P. Paška, predseda NR SR: (2008-01-31):
(Hlasovanie.) 135 prítomných, 128 za, 1 proti, 6 sa zdržali. Konštatujem, že sme pridelili návrh zákona výborom a určili lehoty na prerokovanie. Opäť teraz pán poslanec Ďuračka bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a o doplnení niektorých zákonov . Je to tlač 489. Nech sa páči, pán spravodajca.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 140 poslancov, za 133, proti 2, zdržali sa 4 poslanci, 1 nehlasoval. Návrh sme schválili. Prosím teraz pána poslanca Šucu, aby uviedol hlasovanie v prvom čítaní o návrhu poslanca Hrnka na vydanie zákona, ktorým sa dopĺňa zákon č. 171/93 Z. z. o Policajnom zbore (tlač 1669). (Hlasovanie o návrhu poslanca Národnej rady Slovenskej republiky Antona Hrnka na vydanie zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 1669.)
Laurenčík, Milan, podpredseda NR SR (2020-09-17):
Teraz už naozaj otváram možnosť prihlásiť sa do rozpravy ústne. Nech sa páči, kto sa hlási do rozpravy? Končím možnosť prihlásiť sa do rozpravy. Dvaja páni. Aj pán poslanec Suja chce ísť do rozpravy? Tak ešte uznáme aj pánu poslancovi Sujovi, takže traja. Pán poslanec Mazurek ale bol prvý, nech sa páči.
P. Hrušovský, predseda NR SR: (2005-05-10):
vládnom návrhu zákona, ktorým sa mení a dopĺňa zákona č. 99/1963 Zb. Občiansky súdny poriadok v znení neskorších predpisov a o zmene a doplnení niektorých zákonov , ktorý ste dostali ako tlač 1109. Poprosím teraz, aby z poverenia vlády Slovenskej republiky návrh zákona uviedol a odôvodnil podpredseda vlády a minister spravodlivosti  pán Lipšic. Nech sa páči.
Hrnčiar, Andrej, podpredseda NR SR (2018-05-17):
Pani poslankyňa Zimenová.
Pellegrini, Peter, predseda NR SR (2024-02-08):
Prezentujme sa a hlasujme o bode 221 pána poslanca Galka, druhého pozmeňujúceho návrhu. (Hlasovanie.) Prítomných 126, za 12, proti 77, zdržalo sa 36, nehlasoval 1. Tento bod sme neschválili.
Ďuriš Nicholsonová, Lucia, podpredsedníčka NR SR (2017-09-14):
Ďakujem aj ja. A ešte otváram možnosť prihlásiť sa ústne k tomuto bodu programu. Aha, pardon, prepáčte, pán poslanec Kollár, nevšimla som si vás, predsa len jedna faktická poznámka. Pán poslanec Kollár, nech sa páči.
Figeľ, Ján, podpredseda NR SR (2014-12-10):
Ďakujem pekne, pán poslanec. Asi zaujmete miesto v sále, hlavne aby ste sledovali rozpravu. (Úsmevné reakcie spravodajcov.) Takže otváram všeobecnú rozpravu k obidvom bodom programu. Písomne som nedostal žiadnu prihlášku do rozpravy a na základe už aj požiadavky ústne sa do rozpravy hlási pán predkladateľ Martin Poliačik v podstate ako jediný. Nech sa páči, máte slovo.
B. Bugár, podpredseda NR SR: (2003-01-21):
návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky o vyhlásení referenda o vstupe Slovenskej republiky do Európskej únie . Návrh ste dostali ako tlač 133. Bola vypracovaná spoločná správa o výsledku prerokovania návrhu vo výboroch pod tlačou 133a, ktorá vám bola rozdaná. Prosím predsedu Národnej rady Slovenskej republiky pána Pavla Hrušovského, aby za skupinu poslancov návrh odôvodnil. Pán predseda, nech sa páči, máte slovo.
Hraško, Igor, poslanec NR SR (2013-09-18):
Ďakujem pekne, pani predsedajúca. Lojzo, vo veľa veciach, ktoré si tu povedal, s tebou súhlasím. A ja by som možno ešte len zdôraznil práve tú časť, že pokiaľ nebude toho, kto bude napĺňať ten rozpočet, tak ten rozpočet nikdy nebude funkčný a nikdy nemôže dosiahnuť čísla, ktoré budú ukazovať na krajinu, kde ľudia chcú odovzdávať svoje dane, chcú platiť svoje dane a podobne. Takže pokiaľ budeme naozaj robiť viac represií ako vytvárať lepšie prostredie na to, aby tí ľudia boli radi na Slovensku, aby radi platili dane, a nielen ľudia, ale aj podnikatelia, tak vtedy môžme byť radi, že ten rozpočet sa bude napĺňať tak, aby nebol deficitný, aby sa nezvyšovala zadlženosť Slovenska. Žiaľ, stále vidíme, odkedy nastúpila vláda Roberta Fica, že tie opatrenia smerujú úplne opačne. A takisto, ako si povedal, že tie peniaze sa dávajú tým finančným skupinám, naozaj, tie už sú kdesi za vodou, tie si strážia len svoje vlastné ego, svoje vlastné ciele, svoje vlastné záujmy. Možno si chcú tie peniaze zobrať do hrobu. Neviem, načo im tam potom síce budú, lebo si ich nebudú mať kedy užiť a budú ich mať toľko, ale, žiaľ, je to tak. Ale keď títo odídu, tak ako si povedal, už sú dávno na Cypre tie financie alebo niekde inde, či už vo Švajčiarsku alebo v iných finančných rajoch, tak tie peniaze odídu zo Slovenska a neostanú tu pre našich občanov, nezlepšia nám situáciu na Slovensku a neprinesú ani prácu, ani zlepšenie podmienok, ani vyššie dôchodky, ani vyššie platy. Takže pokiaľ sa táto vláda bude správať tak nezodpovedne, ako sa doteraz správa, tak naozaj ten rozpočet bude takýto a potom budeme počúvať len takéto negatívne správy a zhodnotenia rozpočtu. Ďakujem.
Suja, Miroslav, poslanec NR SR (2021-06-17):
Ďakujem za slovo. Pán Ledecký, v niečom budem s vami súhlasiť, možno vás to prekvapí. Ale áno, predchádzajúce vlády vyberali si prednostných prednostov okresných úradov po známosti. To ste povedal veľkú pravdu. A druhá pravda je, že oni sa tým ani netajili, ani nikdy nevyhlasovali, že to budú robiť ináč alebo inak, aby som sa správne vyjadril. Ale ako ste sa vyjadrovali vy, vaša vládna koalícia, pred voľbami? Ako tu v Národnej rade na začiatku vyzýval Matovič: Vyzývam vás, hláste sa do výberových konaní! A výsledok? Pročko apoliticky vyberá brutálne otázky: Poznáte niekoho zo SMER-u? Zo SNS? A podobne." Nepoznal, môže byť. Vôbec žiaden dôraz na odbornosť, žiaden. (Reakcia z pléna.) Vidíte, tu je. A za ním kolega, som zabudol, ako sa volá. Na východe, keď sme boli, to isté. Po dvoch dňoch teraz príde, doteraz sa vozil na motorke, už sa chechlí. Dva dni ho tu nikto nevidel. Takže takíto ste vy, pán kolega Ledecký, že vyzývate ľudí. A nie, takisto sú, aj teraz sú vaši ľudia, ako boli predtým. (Reakcia z pléna.) Neni tam absolútne žiaden rozdiel. Ste si menovali normálne svojich ľudí. A normálne ste sa mohli za to priznať, však to neni hanba. Dali ste tých, ktorým veríte. No, bohužiaľ, či sú už po odbornej stránke, alebo nie sú zdatní, to už nahám na vás. Ale spomenuli ste neziskovky. Áno, pán kolega, sú aj dobré neziskovky, len ja sa toho obávam, že vy od Kisku na nich nemáte vôbec kontakt. Lebo také neziskovky so zlodejmi nebudú robiť.
Laššáková, Jana, podpredsedníčka NR SR (2012-05-03):
Na vystúpenie pána poslanca sa neprihlásil s faktickou poznámkou žiaden pán poslanec, končím teda možnosť prihlásenia sa s faktickými poznámkami a teraz vystúpi pán poslanec Matovič za klub Obyčajných ľudí a nezávislých osobností.
Vlčan, Samuel, dočasne poverený minister pôdohospodárstva a rozvoja vidieka SR (2023-02-02):
Vážený pán predsedajúci, ďakujem za slovo. Vážené panie poslankyne, vážení pani poslanci, otázka PCB látok na Zemplíne, tí, ktorí sa tou problematikou zaoberajú, je viacvrstvová a týka sa viacerých rezortov, tak ministerstva pôdohospodárstva, ako aj ministerstva životného prostredia, aj ministerstva zdravotníctva. A, pán poslanec, viem, že ste sa obrátili aj na ministra zdravotníctva, ja mám teda pripravenú jeho odpoveď. Ten problém vznikol pri výrobe v Chemko Strážske počas niekoľkých desiatok rokov a je fakt, že v telách ľudí, ako aj v telách hospodárskych zvierat, dokonca aj vo slepačích vajciach pri kontrolách, ktoré boli vykonávané VPS-kou, Štátnou veterinárnou a potravinovou správou, sa našli stopové množstvá PCB látok. Pre ľudí, ktorí nie sú zorientovaní, tak tie PCB látky vznikali ako vedľajší produkt v Chemku a časť z nich bola uložená v tých sudoch, o ktorých už dneska bola reč. Časť z tých sudov bola nevhodne uložená mimo areálu samotného Chemka Strážske. A časť z tých sudov sa teda dostala do tej Ošipárne, ako aj do obory dneska jedného súkromného majiteľa lesa. A práve tieto PCB látky robili najväčší problém, lebo ony sú slané, a preto keď eróziou sa tie sudy odokryli a divá zver dostala prístup k tým sudom, tak ony chodili tie diviaky a iná raticová zver lízať tie zvyšky PCB látok a tak to jednoducho dostali do svojich tiel. A tým, že sa tie PCB látky naviazali na tukové bunky týchto zvierat, tak konzumáciou sa takto tie PCB látky dostali aj do tiel miestnych obyvateľov. Ďalší problém je nejaká koncentrácia tých PCB látok v tzv. odkalisku Poša. Lebo v minulosti, aby si zlacnili v podniku prevádzku, tak nejakú časť toho odpadu, zrejme toho popola, púšťali do toho odkaliska. Čo môže byť potenciálne tiež ďalší zdroj znečistenia. Ale to je skôr otázka, ktorú zrejme bude riešiť ministerstvo životného prostredia, neviem, či sa pán kolega Budaj aj na túto otázku alebo na zodpovedanie tejto problematiky zameria. My sme na ministerstve pôdohospodárstva po tom, čo sme v roku 2020 vykonali aj desiatky skúšok pôdy, poľnohospodárskej pôdy, kde sa nepotvrdil výskyt PCB látok, ale na druhej strane sme zistili, že tie PCB látky sa nachádzajú aj vo svalovine hospodárskych zvierat, tak sme uzatvorili zmluvu so slovenskou technickou univerzitou, spolu s naším Národným poľnohospodárskym a potravinárskym centrom realizujú projekt dlhodobého výskumu, ktorý by nám mal potvrdiť niektorú z tých teórií, ako sa tie PCB látky môžu v tom prostredí pohybovať a ako by sme mohli zabrániť nejakej ďalšej kontaminácii. Lebo, samozrejme, pri niektorých kontrolách, povedzme u rýb, tak samotná ŠVPS-ka, veterinári zakázali konzumáciu rýb z niektorých lokalít a musíme napríklad potvrdiť alebo vyvrátiť teóriu, že nejaká časť tých odpadov, ktoré boli produkované počas prevádzky Chemka Strážske, boli použité ako možno technická soľ za socializmu a takto sa dostali jednoducho do širokého okolia a teraz nám to v životnom prostredí cirkuluje.
Fronc, Martin, poslanec NR SR (2015-02-06):
Ďakujem pekne, pán podpredseda. Nechcem byť osobný a nebol som alebo snažím sa nebyť osobný, ale predsa. Pán kolega, ak si myslíte, že ste slobodný a nezávislý, no tak klamete sami seba alebo sa nechávate klamať. Neviem. Pretože každá sloboda, to nie je len o slobodnom rozhodovaní. Ako každá minca má rub a líc. Rubom tejto slobody je vždy zodpovednosť. Strany existovali v starom Grécku za Solóna a Drakóna, v starom Ríme za Sullu a Maria, boli to optimáni a populári. Jednoducho za tisícročia nič iné ľudstvo nevymyslelo a zrejme sa mu to tak skoro ani nepodarí. Ale rozklad takýchto inštitúcií je podľa mňa oveľa nebezpečnejší. To tu bolo a periodicky sa opakuje. Kedysi pred 150 rokmi sa nazývali anarchisti, dneska je to populizmus. Domnievať sa, že masy budú len tak priamo rozhodovať, o tom vám vypovie najlepšie, vypovedia sociálne siete, ako sa správajú ľudia, keď sú anonymní. Je to podľa mňa veľmi nebezpečný krok. Viete, to, že budú ľudia rozhodovať, spôsobilo dve najväčšie tragédie v minulom storočí, aj keď históriu možno do hĺbky ďalej nesledujete. Ale jednoducho červená robotnícko-roľnícka diktatúra, kde títo budú rozhodovať, len vy budete rozhodovať, im sľúbili, viedla k jednej tragédii. A druhá robotnícko-nacionalistická, hnedá diktatúra presne takým istým spôsobom vznikla. Takže prikláňať sa k tomu alebo takéto čosi navrhovať nepokladám za dobré a musím vám povedať, že aj keď niektoré inštitúcie zle fungujú, je to lepšie pre spoločnosť ako chaos.
P. Hrušovský, predseda NR SR: (2005-05-17):
(Hlasovanie.) 146 prítomných, 100 za, 42 proti, 4 sa zdržali. Návrh pani poslankyne Sabolovej sme schválili.
Číž, Miroslav, doterajší podpredseda NR SR (2010-07-08):
Pán poslanec Ján Mikolaj.